blåhegg
Store norske leksikon,Biologi,Planteriket,Dekkfrøete planter,Tofrøbladete planter,Roseordenen,Rosefamilien,Blåheggslekta
Blåhegg er ein busk i blåheggslekta i rosefamilien. Planten blir inntil 4 meter høg og har kvite blomsterklasar. I norsk natur er blåhegg ein framand art, og han er sett på framandartslista i kategorien svært høg økologisk risiko.
Eigenskapar Blåhegg er ein busk med kvite toppstilte blomeklasar. Blomane har mange pollenberarar og fem fruktblad som veks inn i ei hjelpefrukt, eit blåsvart bæreple som kan minne om heggebær. Fruktene blir spreidde med fugl, til dels over lange distansar. Utbreiing Busken kjem opphavleg frå Nord-Amerika, og er innført som prydbusk i Noreg, truleg på slutten av 1800-talet. Frå rundt 1900-talet har blåhegg spreidd seg frå hagar og grøntanlegg til naturen, og finst no naturalisert i store delar av Noreg, nord til Nord-Trøndelag og kanskje Lofoten. Bruk Blåhegg har vorte brukt som prydbusk i grøntanlegg og hagar. Økologiske konsekvensar Planten er på den norske svartelista under kategorien svært høg økologisk risiko. Han kan danne eit busksjikt som er framandt for den opphavlege naturtypen, og dimed endre naturlege naturtypar. Den kan også påverke balansen mellom stadeigne plantar med saftige frukter og fuglane som spreier desse. Systematikk Nivå Norsk namn Vitskapleg namn     Art Blåhegg Amelanchier spicata   Slekt Amelanchier    Familie Rosefamilien Rosaceae   Orden Rosales   Klasse Tofrøblada plantar Dicotyledoneae   Rekkje Dekkfrøa plantar Angiospermae   Rike Planteriket Plantae Les meir i Store norske leksikon rosefamilien framandartlista botanikk Eksterne lenkjer Risikovurdering av blåhegg hos Artsdatabanken